b'\n_START_ARTICLE_\nEvropska pot zgodovinskih gledali\xc5\xa1\xc4\x8d\n_START_PARAGRAPH_\nEvropska pot zgodovinskih gledali\xc5\xa1\xc4\x8d je turisti\xc4\x8dna in evropska kulturna pot, ki poteka skozi \xc5\xa1tevilne evropske dr\xc5\xbeave. Povezuje mesta s pomembnimi zgodovinskimi gledali\xc5\xa1\xc4\x8di od 16. do 19. stoletja._NEWLINE_To kulturno pot so ustanovili \xc4\x8dlani organizacije Perspectiv \xe2\x80\x93 Zdru\xc5\xbeenje zgodovinskih gledali\xc5\xa1\xc4\x8d v Evropi, ki je bila ustanovljena oktobra 2003, da bi ohranjali kulturno dedi\xc5\xa1\xc4\x8dino zgodovinskih gledali\xc5\xa1\xc4\x8d v Evropi. Sede\xc5\xbea tega dobrodelnega zdru\xc5\xbeenja sta v Goethejevem mestu Bad Lauchst\xc3\xa4dt in Berlinu. Projekt podpira Program Kultura Evropske unije._NEWLINE_Evropsko pot zgodovinskih gledali\xc5\xa1\xc4\x8d je prvotno sestavljalo pet poti: nem\xc5\xa1ka, nordijska, kanalska, italijanska in cesarska. Vsaka je povezovala od 9 do 12 mest s pomembnimi gledali\xc5\xa1\xc4\x8di. Obiskovalci lahko potujejo neposredno od za\xc4\x8detka ali konca katere koli poti ali do druge bli\xc5\xbenje poti. V letu 2014 sta bili dodani \xc5\xa1e francoska in jadranska, baltska in iberska leta 2015 ter alpska in \xc4\x8drnomorska leta 2016.\n_START_SECTION_\nPot Grand tour\n_START_PARAGRAPH_\nOd pape\xc5\xbea do malte\xc5\xa1kih vitezov: gledali\xc5\xa1ko izobra\xc5\xbeevalno potovanje._NEWLINE_Pot Grand Tour bo potekala od srednje Italije do Malte._NEWLINE_Evropska prestolnica kulture 2018, Valletta, glavno mesto Malte, ima zanimivo gledali\xc5\xa1\xc4\x8de iz leta 1738 \xe2\x80\x93 Teatru Manoel (Manoelovo gledali\xc5\xa1\xc4\x8de).'